Geniniai paukščiai - Vikipedija

# Geniniai paukščiai

### Straipsnis iš Vikipedijos, laisvosios enciklopedijos.

Piciformes
Didysis genys (Dendrocopos major)
Mokslinė klasifikacija

Karalystė: | Gyvūnai ( Animalia)
Tipas: | Chordiniai ( Chordata)
Potipis: | Stuburiniai ( Vertebrata)
Klasė: | Paukščiai ( Aves)
Būrys: | Geniniai paukščiai ( Piciformes)

Geniniai paukščiai (Piciformes) - paukščių (Aves) būrys. Priklauso smulkūs, iki vidutinio didumo, gana įvairios išvaizdos ir gyvenimo būdo miško paukščiai. Jų kojos pritaikytos kopinėti medžių kamienais: du pirštai atkreipti į priekį, 2 atgal. Minta medžių vaisiais ir sėklomis, o kai kurie paukščiai ilgu savo liežuviu iš po žievės bei iš medienos ištraukia besislapstančius vabzdžius ir jų lervas. Kitos rūšys vabzdžius čiumpa snapu ar gaudo skraidančius ore. Milžiniškus Amerikos tropinius drugius morfus lesa vien tik žakamarai, pirmiausia nuplėšdami sparnus. Tukanai ir dauguma ūsių matinasi vaisiais. Celiuliozę skaidantys medaus rodytojai yra vieninteliai galintys maitintis vašku paukščiai, bet jie dar lesa vabzdžius ir vaisius. Monogamai. Peri drevėse. Geniai ir ūsiai dreves išsikala patys tvirtais savo snapais. Žakamarai, tingiageniai ir ūsiai gali išsirausti urvus žemėje ir termitynuose. Medaus rodytojai yra lizdiniai parazitai, dedantys kiaušinius į kitų paukščių, tarp jų ir genių, lizdus. Jaunikliai - lizdatupiniai.

Daugiausia tropikų paukščiai, tik geniai paplitę vidutinio klimato juostoje. Genių ir tukanų nėra Australijoje. Būryje 6 šeimos, 67 gentys, daugiau kaip 380 rūšių, Lietuvoje - 9 rūšys, iš jų 4 įrašytos į Lietuvos raudonąją knygą.

- Šeima. Geniniai (Picidae). Pasaulyje yra virš 200 rūšių, Lietuvoje peri 9 rūšys:
  - Grąžiagalvė (lot. Jynx torquilla, angl. Wryneck)
  - Pilkoji meleta (lot. Picus canus, angl. Grey-headed Woodpecker). Rūšis įrašyta į Lietuvos raudonąją knygą.
  - Žalioji meleta (lot. Picus viridis, angl. Green Woodpecker). Rūšis įrašyta į Lietuvos raudonąją knygą.
  - Juodoji meleta (lot. Dryocopus martius, angl. Black Woodpecker)
  - Vidutinis genys (lot. Dendrocopos medius, angl. Middle Spotted Woodpecker)
  - Didysis genys (lot. Dendrocopos major, angl. Great Spotted Woodpecker)
  - Baltanugaris genys (lot. Dendrocopos leucotos, angl. White-backed Woodpecker). Rūšis įrašyta į Lietuvos raudonąją knygą.
  - Mažasis genys (lot. Dendrocopos minor, angl. Lesser Spotted Woodpecker)
  - Tripirštis genys (lot. Picoides tridactylus, angl. Three-toed Woodpecker). Rūšis įrašyta į Lietuvos raudonąją knygą.
- Šeima. Ūsiniai (Capitonidae). Pasaulyje žinoma apie 80 rūšių.
- Šeima. Tukaniniai (Ramphastidae). Pasaulyje gyvena 42 rūšys.
- Šeima. Žakamariniai (Galbulidae). Pasaulyje yra 18 rūšių.
- Šeima. Tingiageniniai (Bucconidae). Pasaulyje yra 33 rūšys.
- Šeima. Indikatoriniai, arba medaus rodytojai (Indicatoridae). Pasaulyje gyvena 17 rūšių.

Rodomas puslapis "http://lt.wikipedia.org../../../g/e/n/Geniniai_pauk%C5%A1%C4%8Diai.html"

Kategorija: Geniniai paukščiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Esperanto
- Suomi
- Français
- Frysk
- עברית
- 日本語
- 한국어
- Nederlands
- Polski
- Português
- Slovenščina
- Svenska
- 中文